Vikipediyada bu adlı digər şəxslər haqqında da məqalələr var; bax: Levon.

**Levon Larents (Kirişçiyan)** (*erm.* Լևոն Լարենց (Քիրիշճյան), d. 1875 – ö. 24 aprel 1915) — Erməni əsilli Osmanlı yazıçısı, tərcüməçisi, jurnalisti, redaktoru, şairi və müəllimi.

Bioqrafiya
----------

Levon Larents 1875-ci ildə İstanbulun Samatiya səmtində erməni əsilli bir ailədə anadan olmuşdur. Təhsilini 1902-ci ildə məzun olduğu yerli Robert Kollecində tamamlamışdır. Larents Robert Kollecində təhsil alan zamanlarda dostları ilə birlikdə "*Zepur*" adlı ermənidilli bir jurnalı nəşr edirdi. Məzuniyyətindən qısa bir müddət sonra Larents "*Puzantion*" qəzetinə yardım etməyə başlamışdır. Daha sonra Adabazarına köçərək oradakı "Qetronaqan Məktəbi"ndə Sivilizasiya tarixi dərsi keçirdi.

Larents 1905-ci ildə Hnçak siyasi partiyasının islahat hərəkatının bir parçası halına gələn Osmanlı İmperiyasındakı ictimai təzyiqdən qaçaraq ABŞ-yə qaçmışdır. Larents Masseçusets ştatının Boston şəhərində ikən, iki il "*Tsayn Hayreneats*" (*azərb*. Ata Vətənin Səsi‎) adlı yerli erməni qəzetinin redaktorluğuna başlamışdır. Sonunda olan "Orosdi Back" topdan satış şirkətində işləyərkən, Misirin İsgəndəriyyə şəhərinə köçmüşdür. İsgəndəriyyədə olduğu zaman "*Azad Pern*" adlı yerli erməni qəzetində işləmişdir. Halbuki, Arpiyar Arpiyaryanın ölümündən sonra Yunanıstanın Afina şəhərinə köçmüşdür. 1908-ci ildəki Gənc Türklər inqilabından sonra Larents İstanbula geri qayıtmış və iki il "*Murj*" və "*Tsayn Hayreneats*" qəzetlərinin baş redaktoru olmuşdur. Larents İstanbul şəhərində olanda "*Trahkdi Yerker*" (*azərb*. Cənnətin Mahnıları‎) adlı bir şeir kitabını nəşr etmişdir. Larents fransız və ingilis dilində olan çox sayda əsəri erməni dilinə tərcümə etmişdir. Bunlardan biri 1913-cü ildə nəşr olunan H. F. B. Lyinçin "*Ermənistan*" adlı əsəri idi. 1911-ci ildə Quranı erməni dilinə tərcümə etmişdir.

Ölümü
-----

Levon Larents 24 aprel 1915-ci il tarixində dostları ilə birlikdə həbs olunmuş və Ankaradakı Ayaş mahalına deportasiya edilmişdir. Orada həbsxanadan çıxarılmış və öldürülmüşdür.

Həmçinin Bax
------------

* Yenovk Şagen
* Vaqram Papazyan
* Erməni soyırımı

İstinadlar
----------



1. 1 2 3 4 5  Lapçinciyan, Teotoros (1919). *Houshartsun nahadoug medavoraganouti* Arxivləşdirilib 2020-06-26 at the Wayback Machine (Erməni dilində). səhifə 19.
2. 1 2 3 4  Göçek, Fatma Müge (2011). *Türkiyənin Dövlət və Cəmiyyəti yenidən təyin edən Osmanlı İmperiyasından Müasir Dövrə Çevirilişi.* Arxivləşdirilib 2022-04-07 at the Wayback Machine London: I. B. Tauris & Co. səhifə 221 – 222. ISBN 9780857719683.
3. 1 2 3  Koptaş, Rober (27 Aprel, 2013). "1915-ci ilin Robert Kolleci qurbanları" Arxivləşdirilib 2013-10-19 at the Wayback Machine. *Agos* (Türk dilində).
4. ↑  Mattiyosyan, Vartan (1 Sentyabr, 2012). "Erməni çap olunmasının İlk Tarixçisi" Arxivləşdirilib 2021-12-04 at the Wayback Machine (PDF). *Həftəlik Ermənicə*.
5. ↑  Mekeryan, Harutiyun (2005). *Mikayel S. Giuryan: Onun əyatı və İşi* Arxivləşdirilib 2013-12-31 at the Wayback Machine. Monterey, Kaliforniya: Mayreni. səhifə 126. ISBN 978-1-931834-12-4.
6. ↑  Kazarian, Haigazn K. (Payız 1971). "1915–1918 Türk soyqırımının Açılışı: Erməni Liderlərinin Həbs olunması və Öldürülməsi" Arxivləşdirilib 2017-02-14 at the Wayback Machine.*Erməni Tənqidi*. **24** (3): 22. ISSN 0004–2366 Arxivləşdirilib 2021-04-18 at the Wayback Machine. Levon Larents: H. F. B. Lynch'in "Ermənistan" əsərinin müəllimi və tərcuməçisi. Ankarada öldürüldu.
7. ↑  Sevaq, Qriqoris (2010). *Erməni Qolqotası: Erməni soyqırımı xatirələri, 1915–1918* . Nyu York. ISBN 1400096774.